b'\n_START_ARTICLE_\nFernando Rodr\xc3\xadguez Fornos y Gonz\xc3\xa1lez\n_START_SECTION_\nTraject\xc3\xb2ria\n_START_PARAGRAPH_\nOrigin\xc3\xa0riament es deia Fernando Felipe Ram\xc3\xb3n Rodr\xc3\xadguez Gonz\xc3\xa1lez, per\xc3\xb2 el 1923 fou autoritzat per usar els dos cognoms del seu pare. Es llicenci\xc3\xa0 en medicina a la Universitat de Madrid i en 1907 fou nomenat metge de l\'Hospital de la Sant\xc3\xadsima Trinidad de Salamanca. El 1911 va obtenir la c\xc3\xa0tedra de patologia m\xc3\xa8dica de la Universitat de Val\xc3\xa8ncia i el 1931 arrib\xc3\xa0 a deg\xc3\xa0 de la seva facultat de Medicina. En 1931 fou nomenat Fill Predilecte de Val\xc3\xa8ncia i rector de la Universitat de Val\xc3\xa8ncia de 1934 a 1936._NEWLINE_Posicionat pol\xc3\xadticament de dretes, en esclatar la guerra civil espanyola va marxar de Val\xc3\xa8ncia i torn\xc3\xa0 a Salamanca, on treball\xc3\xa0 com a catedr\xc3\xa0tic de medicina de la Universitat de Salamanca i el 1939 fou nomenat "capit\xc3\xa0 honor\xc3\xadfic" de l\'ex\xc3\xa8rcit revoltat. En acabar la guerra torna a Val\xc3\xa8ncia, on recupera la seva c\xc3\xa0tedra, i en 1941 torna a ser nomenat rector de la Universitat de Val\xc3\xa8ncia, c\xc3\xa0rrec que conservaria fins a la seva mort. Tamb\xc3\xa9 fou procurador en Corts durant aquest per\xc3\xadode. Durant aquest rectorat es va esfor\xc3\xa7ar per la millora de les infraestructures de la Universitat de Val\xc3\xa8ncia, que van millorar tamb\xc3\xa9 a la pr\xc3\xb2pia ciutat de Val\xc3\xa8ncia. Tamb\xc3\xa9 fou conseller del Consell Superior d\'Investigacions Cient\xc3\xadfiques i membre de la Reial Acad\xc3\xa8mia Nacional de Medicina.'